Onverwerkte marmer. Marmer is gemetamorfoseerde kalksteen. Dit vorm as kalksteen (wat meestal uit die mineraal kalsiet bestaan) onder groot hitte en druk in die aardkors herkristalliseer. Die kleure en patrone in marmer is vanweë onsuiwerhede in die kalksteen wanneer die kalsiet herkristalliseer. Kleure kan wissel van sneeuwit tot wit met are wat rooi, pienk, groen, geel, bruin of grys kan wees. Groot neerslae word by Marble Hall, Transvaal, ontgin. Onder Duitse bewind is marmer uit die Karibib-klipgroewe in Namibië (Suidwes-Afrika) uitgevoer. Naby Port Shepstone aan die Natalse Suidkus is ook waardevolle marmerneerslae. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.